મુંબઈઃ સલમાન ખાન હાલ પોતાના રિયાલિટી શો ‘દસ કા દમ’ને હોસ્ટ કરી રહ્યો છે. આ શોમાં કંઈક એવું થયું કે સલમાન પ્રત્યે લોકોના દિલમાં માન વધી ગયું હતું. વાસ્તવમાં, શોમાં કોલકાતાની પિંકી શાહ સ્પર્ધક તરીકે આવી હતી. તે પોતે એક સેલ્સ ગર્લ છે. શોમાં તે વધારે આગળ ન જઈ શકી અને માત્ર 20 હજાર રૂપિયા જ જીતી શકી હતી. આ કારણે તે થોડી ચિંતિત થઈ હતી. પિંકીએ શોમાં સલમાનને જણાવ્યું હતું કે, તે પોતાની દીકરીને સારા સ્કૂલમાં ભણાવવા માગે છે. જોકે દીકરીને સારા સ્કૂલમાં ભણાવવું એ તેની માટે એક સ્વપ્ન જ બની રહેશે. હાલ તેની દીકરી એક એનજીઓના સ્કૂલમાં ભણવા જાય છે.